
Text rozhodnutia
Súd: Krajský súd Bratislava Spisová značka: 5Sd/342/2014 Identifikačné číslo súdneho spisu: 1014202096 Dátum vydania rozhodnutia: 12. 04. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1014202096.2 Uznesenie Krajský súd v Bratislave v právnej veci navrhovateľa V.. S. Z., Z. O. XXXX/XX, Z., N. F. O.Ý. Y. XXX, Y., zastúpený JUDR. Mariánom Ďurinom, advokátom so sídlom Sibírska 4, Bratislava, proti odporkyni Sociálnej poisťovni ústredie, Ul. 29. augusta č. 8-10, Bratislava, o starobný dôchodok takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ návrhom zo dňa 18.12.2014 žiadal preskúmať rozhodnutie odporkyne číslo XXX XXX XXXX X zo dňa 26.11.2014, ktorým odporkyňa zamietla žiadosť navrhovateľa zo dňa 12. novembra 2014 o starobný dôchodok. Návrhom zo dňa 4.2.2015 navrhovateľ žiadal preskúmať rozhodnutie číslo XXX XXX XXXX X zo dňa 23.1.2015, ktorým odporkyňa zamietla žiadosť navrhovateľa zo dňa 12. novembra 2014 o starobný dôchodok a zmenila rozhodnutie odporkyne číslo XXX XXX XXXX X zo dňa 26.11.2014 v časti odôvodnenia. Napriek tomu, že navrhovateľ vo svojom vyjadrení zo dňa 4.4.2017 doslovne neuviedol, že berie svoje návrhy na preskúmanie rozhodnutia odporkyne späť, je nepochybné, že smerovalo k tomu, aby súd o jeho návrhoch na preskúmanie rozhodnutí odporkyne ďalej nerozhodoval. Každý úkon je treba posudzovať podľa jeho obsahu, i keď je úkon nesprávne označený (§ 41 ods. 2 Občianskeho súdneho poriadku, ďalej len O.s.p.). Vzhľadom na skutočnosť, že toto podanie došlo súdu skôr, ako mohol vo veci rozhodnúť a že svojím obsahom znamenalo späťvzatie návrhu v celom rozsahu, bolo konanie zastavené. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z. Správny súdny poriadok, podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

